Document ID: 31988L0465

Komisijas Direktīva
(1988. gada 30. jūnijs),
ar ko tehnikas attīstībai pielāgo Padomes Direktīvu 78/764/EEK par dalībvalstu tiesību aktu tuvināšanu attiecībā uz vadītāja sēdekli lauksaimniecības vai mežsaimniecības riteņtraktoros
(88/465/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1974. gada 4. marta Direktīvu 74/150/EEK par dalībvalstu tiesību aktu tuvināšanu attiecībā uz lauksaimniecības vai mežsaimniecības riteņtraktoru tipa apstiprināšanu [1], kurā jaunākie grozījumi izdarīti ar Direktīvu 88/297/EEK [2], un jo īpaši tās 11. pantu,
tā kā ievērojot uzkrāto pieredzi un ņemot vērā pašreizējo tehnikas attīstības līmeni, ir radusies iespēja grozīt standarta traktoru klasifikāciju, kas paredzēta Padomes Direktīvā 78/764/EEK [3], kurā jaunākie grozījumi izdarīti ar Direktīvu 87/354/EEK [4], kā arī papildināt un precizēt dažus minētās direktīvas noteikumus;
tā kā šo jauno klasifikāciju ir apstiprinājusi arī Starptautiskā Standartizācijas organizācija (ISO), pamatojoties uz Eiropā un Amerikas Savienotajās Valstīs veiktajiem pētījumiem;
tā kā šajā direktīvā paredzētie pasākumi saskan ar atzinumu, ko sniegusi Komiteja to direktīvu pielāgošanai tehnikas attīstībai, kuras attiecas uz tehnisko šķēršļu atcelšanu tirdzniecībai lauksaimniecības un mežsaimniecības traktoru nozarē,
IR PIEŅĒMUSI ŠO DIREKTĪVU.
1. pants
Ar šo Direktīvas 78/764/EEK I un II pielikumu groza saskaņā ar šīs direktīvas pielikumu.
2. pants
1. No 1988. gada 1. oktobra neviena dalībvalsts nedrīkst:
a) - attiecībā uz traktora tipu atteikties piešķirt EEK tipa apstiprinājumu, izdot Direktīvas 74/150/EEK 10. panta 1. punkta pēdējā ievilkumā minēto dokumentu vai piešķirt valsts tipa apstiprinājumu, vai
- aizliegt sākt traktoru ekspluatāciju,
ja šā traktora tipa vadītāja sēdeklis atbilst šīs direktīvas noteikumiem;
b) - attiecībā uz vadītāja sēdekļa tipu piešķirt EEK daļas tipa apstiprinājumu vai valsts tipa apstiprinājumu, ja šāda tipa sēdekļi atbilst šīs direktīvas noteikumiem, vai
- aizliegt laist tirgū vadītāja sēdekļus, uz kuriem ir EEK daļas tipa apstiprinājuma zīme, kas izdota saskaņā ar šīs direktīvas noteikumiem.
2. No 1989. gada 1. oktobra dalībvalstis:
a) - vairs neizdod Direktīvas 74/150/EEK 10. panta 1. punkta pēdējā ievilkumā minēto dokumentu traktora tipam, kura vadītāja sēdeklis neatbilst šīs direktīvas noteikumiem,
- var atteikties piešķirt valsts tipa apstiprinājumu traktora tipam, kura vadītāja sēdeklis neatbilst šīs direktīvas noteikumiem;
b) - nepiešķir EEK detaļas tipa apstiprinājumu vadītāja sēdekļa tipam, ja tas neatbilst šīs direktīvas noteikumiem,
- var atteikties piešķirt valsts detaļas tipa apstiprinājumu vadītāja sēdekļa tipam, ja tas neatbilst šīs direktīvas noteikumiem.
3. pants
Dalībvalstīs stājas spēkā noteikumi, kas vajadzīgi, lai līdz 1988. gada 30. septembrim panāktu atbilstību šīs direktīvas prasībām. Par to dalībvalstis tūlīt informē Komisiju.
4. pants
Šī direktīva ir adresēta dalībvalstīm.
Briselē, 1988. gada 30. jūnijā

Labels: 8
6